钦定古今图书集成/明伦汇编/闺媛典/第027卷 > 皇清 > 陈国玙妻林氏
## 钦定古今图书集成/明伦汇编/闺媛典/第027卷 > 皇清 > 陈国玙妻林氏

按《漳州府志》：“林氏，海澄人。幼能读大家闺训。八岁，母病，泣祷于天，以孝闻。既长，归进士陈国琠之弟国玙，能佐其家，性慈惠，壬辰之困，斗米金百。邻有媪饿将死，氏推食生之。乡有王都郑友者，卖其子，氏脱簪珥赎而完聚之。及国玙没，耿藩倡乱，海波内扬，其侄殉黄氏之难。郑氏籍其家，索饷。贼有怜氏者，请于帅而” 免之，卒能尽孝以事其姑而营葬其父母。知府赵完璧闻而旌之。